Ono što vas čini drukčijim ujedno je
ono što vas čini posebnim.
Želim da gajite nadu,
nadu da ćete zapamtiti da svi vi možete biti junaci.
Ne definira me ono što sam ispod kostima,
nego ono što činim.
Ispod ove maske mnogo je više od samoga mesa.
Ispod ove maske krije se ideja.
A ideje su neuništive.
Od papira do piksela,
DC Comics je više od 80 godina inkubator novih ideja.
Svaki naraštaj autora donosi vlastitu perspektivu
i vlastitu viziju legendarnih DC-jevih likova.
Često se pitamo kako izlučiti bit lika,
njegovu srž,
i predstaviti je na način koji odražava svijet u kojemu danas živimo.
Nismo rođeni ni dobri ni loši.
Svojim odlukama krojimo vlastitu sudbinu.
Ne mijenja se samo mitologija
nego i način na koji se priče pričaju i ljudi koji ih pričaju.
Jedva čekam snimanje.
Nikad nisam vidjela
toliko snažnih i prelijepih žena.
Ovo će ući u povijest.
DC-jevi likovi imaju prednost.
A ja volim imati prednost.
Svijetu su potrebne priče koje nam pokazuju tko smo
i daju oblik onomu što želimo postati.
Ali hoće li rastući DC-jev univerzum
rastegnuti svoje legendarne likove
do točke pucanja?
DC se trenutačno nalazi na raskrižju.
Pokušavamo graditi budućnost,
a da pritom ne okaljamo prošlost.
Supermoćni: DC
Stripovi nam daju uvid u ono što je moguće.
Daju nam uvid u to da smo po prirodi dobri.
SUOSNIVAČ, MILESTONE MEDIA
Daju nam uvid u budućnost.
Ako su stripovi mnogima simbol budućnosti i težnji,
a crnci su izostavljeni iz toga,
nisu dio budućnosti
i nisu dio ničijih težnji.
Željeli smo postati dijelom toga.
Shvatio sam da je jedini način da to ostvarimo taj da to učinimo sami.
FILM SPIKEA LEEJA - MALCOLM X
U '90-ima su se širili pokreti za izgradnju crnačke svijesti,
bilo ih je mnogo.
Sve je to doprinijelo promjeni ozračja u društvu
i svijetu općenito,
ali stripovi to uopće nisu odražavali.
Ideja je bila okupiti skupinu crnih autora
i stvoriti likove
koji dosad nisu bili viđeni u stripovima
te ispričati svoje priče.
No morali smo ih filtrirati kroz vlastito iskustvo.
Iskusni crtač Denys Cowan,
skupa s Dwayneom McDuffiem, Derekom Dingleom i Michaelom Davisom,
osnovao je 1991. tvrtku Milestone Media.
SVE O LANSIRANJU TVTKE MILESTONE MEDIA
Iako im nije manjkalo ideja,
trebali su im ulagač i izdavač.
DC nam je tada predstavljao potencijalnog partnera,
a i smatrali smo ih otvorenima za ono što smo željeli učiniti.
Zato smo najprije otišli onamo.
MULTIETNIČKI STRIPOVI
DC COMICS USTAO PROTIV RASIZMA
Izuzetno je rijetko
da najstarija tvrtka u branši koja je usto u korporativnom vlasništvu...
IZDAVAČ, DC COMICS
...bude inovator i remeti ustaljene obrasce. A mi smo bili baš to.
RAT U SJENI - ICON VELIKI PRASAK BIO JE POČETAK
Uz podršku DC-ja,
Milestone je odlučio postati prva uspješna izdavačka tvrtka
čiji su vlasnici bili crnci.
Njihovi su likovi bili potpuna suprotnost ustaljenim predodžbama superjunaka.
Umjesto bića s drugog planeta
koje je palo na Zemlju i koje su našli mama i tata Kent,
mi smo imali biće s drugog planeta koje je palo na Zemlju i koje su našli robovi.
Naši afroamerički pisci i crtači
stvaraju likove i kroz priče o njihovim životima pružaju uvid...
SUOSNIVAČ, MILESTONE MEDIA
...u nešto vrlo osobno o njima samima.
Naš cilj nije bio uhvatiti se ukoštac s problemima.
Naš je cilj bio ispričati sjajne priče.
Imali smo mnogo priča
o policijskom nasilju i rasnoj nejednakosti.
Te se teme uopće nisu obrađivale. A kod nas su činile većinu priča.
Postojao je niz likova, niz identiteta.
Raznolikost unutar raznolikosti bila je vrlo moćna.
Zabava je uvijek bila na prvom mjestu,
ali nismo se bojali biti drski i realni.
Dok sam odrastao,
rijetko sam nailazio na ljude koji su izgledali poput mene
u stripovima koje sam čitao.
A kad bih naletio na kojeg,
gotovo su uvijek bili ili zlikovci ili smiješni pomoćnici.
PISAC, SUPERMAN UNIŠTAVA KLAN
Gotovo nikad nisu bili junaci.
Skupljao sam rana Milestonova izdanja.
Stekao sam osjećaj da svatko može biti junak.
U borbi protiv proslavljenih superjunaka,
Milestonovi su se likovi isprva dobro držali.
No njegovi su se osnivači suočili s otporom uglavnom bjelačke branše.
Razgovarali smo sa šefovima u DC-ju
i ti su nam ljudi iz marketinga rekli
da ne mogu prodavati crnačke stripove.
Stalno smo doživljavali takve stvari.
Ljudi koji su nam trebali pomoći da prodamo svoj proizvod
bili su isti oni ljudi koji su mislili da naš proizvod ne vrijedi.
Ekipa iz Milestonea oznojila se mnogo više
nego što bi to itko trebao.
Bili su strastveni i predani.
Milestone je promijenio stripove
i dopro do ljudi do kojih mi nikad nismo uspjeli doprijeti.
Novi su stripovski junaci privlačili nove obožavatelje,
a Batman Tima Burtona vratio se na veliko platno.
Michael Keaton još je jedanput odjenuo masku i plašt
uz mačkastu Michelle Pfeiffer.
Ja sam Žena mačka.
Čujte moj urlik.
Kao odgovor na sve veću potražnju za Batmanovim pustolovinama
Bruce Timm osmislio je i režirao novu animiranu seriju.
Zamislio je turoban i mračan Gotham,
suštu suprotnost svemu što se dotad emitiralo subotom ujutro.
Sićušni smo
Nacrtani smo
Pomalo smo luckasti
Animirane serije subotom ujutro, pa,
to su bili crtići.
Ne smiju sadržavati previše nasilja.
Ne smiju biti zastrašujući.
Trebaju biti duhoviti i slično.
To se nije odnosilo na nas.
Postojao je prešutan dogovor
da napravimo Batmana kakvog želimo.
Znali smo što ne želimo.
Nismo željeli da serija bude...
KAPETAN PLANET I PLANETARI
...kao i svaka druga.
Željeli smo stvoriti seriju koja će biti privlačna djeci
jer smo znali da su djeca naša primarna publika.
PRODUCENT, BATMAN: THE ANIMATED SERIES
No u isto smo vrijeme željeli stvoriti seriju koju bi i odrasli gledali.
BANKA
Kad sam vidio Bruceove crteže,
predloške i potom animaciju
koju je pratila glazba Shirley Walker
i glasovi...
Bilo je to ostvarenje sna.
Klinci su je voljeli.
Odrasli su je voljeli.
Obožavatelji stripa su je voljeli.
Bio je to jedan od onih rijetkih trenutaka kad svatko u ekipi
isprva pogodi u sridu.
Serija je sadržavala plejadu klasičnih zlikovaca protiv kojih se Batman borio,
ali je također uvela i posve nepredvidljiv lik...
Harley Quinn. Drago mi je.
Jokerovu urnebesnu pomoćnicu: Harley Quinn.
Počeci Harley Quinn bili su jako skromni.
Pisao sam scenarij za epizodu po imenu "Usluga za Jokera".
Pomislio sam da bi Joker trebao imati nekakve suradnike.
Nekoliko grubijana, možda djevojka.
I to je bio vrhunac mog promišljanja.
Čujte i počujte!
Dok sam osmišljavao lik, sinulo mi je
da bi mogla zbijati šale
kojima bi se ljudi smijali, za razliku od Jokera.
Nevjerojatno što se sve može pronaći u suvozačevu pretincu.
Stvarati ove likove
znači biti poput djeteta koje se igra zajedničkim igračkama u pješčaniku.
Iako sam stvorio lik,
vrlo se kratko mogu igrati njime.
Kad stanovnici Gothama čuju ime Harley Quinn,
želim da se upišaju.
Želim to probati.
Želiš probati...
Ovo je samo za odrasle.
Idemo. Pusti prizor samo jedanput.
Nalaziš se usred krvave pucnjave.
Ja... volim znanost.
Možeš zvučati iskreno?
Ja... volim znanost.
Moram reći da je riječ o seriji za odrasle.
GLUMICA, HARLEY QUINN
Mlađa djeca ne bi je trebala gledati.
Ako želite seriju za odrasle, Harley Quinn je upravo to.
Ne misliš da sam kaotična, luda i da pravim džumbus?
Nevjerojatno je nervozna.
Doslovno većinu vremena provodim vrišteći i psujući,
što ima terapeutski učinak na mene.
Zauzeta sam razmišljanjem!
Hvala.
Iako je psihotična, prilično čvrsto stoji na zemlji.
I doista se brine za svoju ekipu.
-Cijeli ovaj prizor... -Da.
Preklinješ je da te shvati.
-I da ti povjeruje. -Da.
Volim te, Ive.
Tijekom serije ona zapravo raste i postaje zrela osoba i žena
i netko tko drži uzde vlastite sudbine
jer se prije toga jako dugo oslanjala na Jokera.
Serija osnažuje ženski rod.
Čudno je, ali ona zapravo pruža dobar primjer.
Ne bi trebala ubijati ljude,
ali pruža dobar primjer jer se želi osamostaliti.
Ubit ćeš me?
Ne, želim te živog
da ti mogu vidjeti izraz lica kad budem kontrolirala ovaj grad.
Prije nego što je DC postigao uspjeh zahvaljujući razvoju svojih likova,
tvrtka je krajem '90-ih imala velikih problema.
Ledeni čovjek je stigao!
Superjunaci su se na velikom platnu pretvorili u parodije samih sebe.
Prodaja stripova je pala nakon što su se ulagači povukli.
SUPERMANOVI OBOŽAVATELJI I PROMJENE
Milestone Media ugasio se nakon samo četiri godine...
OPLAKUJUĆI MILESTONE
...a vijest o tome svedena je na fusnotu.
ČOVJEK OD ČELIKA PROŽIVLJAVA KRIZU IDENTITETA
Suočen s krizom identiteta srednjih godina,
DC je nastojao angažirati najtraženije talente u branši.
Najprije su se namjerili na Jima Leeja, umjetnika sa statusom rock-zvijezde
i njegovu tvrtku WildStorm.
Došao sam u DC 1998. godine.
GLAVNI KREATIVNI DIREKTOR, DC
Tada su kupili WildStorm.
Prodao sam tvrtku
kako bih mogao prepustiti poslovanje
ljudima koji su radili u DC-ju.
Tako sam se mogao vratiti crtanju stripova,
radi čega sam i odlučio raditi u toj branši.
Dolazak Jima Leeja u DC
nakon razdoblja provedenog u Marvelu i osnivanja Image Comicsa...
GLAVNI UREDNIK, DEN OF GEEK
...imao je jednaku važnost
kao i prelazak Jacka Kirbyja iz Marvela u DC početkom 1970-ih.
Riječ je o osobi koja je stubokom izmijenila način pripovijedanja
za cijeli jedan naraštaj.
Nitko nije očekivao da će otići u DC.
A on ne samo da je otišao onamo
nego je i postao osoba koja je odlučivala o budućnosti tvrtke.
U osvit novog tisućljeća,
dinamični i detaljni crteži Jima Leeja revitalizirali su imidž DC-ja
i ustanovili konačan popis likova za 21. stoljeće.
Kao kreativci,
pričamo te priče jer volimo likove
i volimo pripovijedanje.
Ali također znamo da je pripovijedanje sjajan način
da se suočimo s vlastitom anksioznošću ili strahovima,
što se nebrojeno puta pokazalo istinitim
tijekom burnih razdoblja krize.
Radio sam na priči o Wonder Woman
u kojoj je Joker preuzeo kontrolu nad predsjedničkim zrakoplovom
i srušio ga na Times Square.
PISAC/CRTAČ, WONDER WOMAN
To je izdanje trebalo ići u tisak kada se dogodio 11. rujna.
Smjesta smo ga morali povući.
Morali smo promijeniti priču.
Wonder Woman je spasila Times Square.
No još je važnije bilo to što se na kraju odigrala velika borba
između Supermana i Wonder Woman.
A završila je na stranici...
na kojoj Superman sklupčan u naručju Wonder Woman
razmišlja o ljudima koje nije uspio spasiti.
A ona ga tješi
i govori mu da će prebroditi to.
Sjećam se da sam se gadno posvađao s glavnim urednikom oko toga.
On je smatrao da Superman treba biti oličenje moći i junaštva
i da je to ono što je naciji potrebno.
A ja sam mu pokušao objasniti
da taj jedan jedini trenutak ne bi naštetio Supermanu.
A ujedno je to bio i trenutak Wonder Woman.
To je ono što ona radi.
Sve do dana današnjeg,
drago mi je što sam se izborio za to.
I smatram da je DC ispravno odlučio.
Kad je nacija postala žrtvom terorističkog čina,
superjunaci su prepustili svoje mjesto junacima iz stvarnog života,
običnim građanima koji su riskirali sve
kako bi ljudima vratili vjeru u čovječanstvo.
18. ODRED VATROGASACA
Većina tvrtki koje su izdavale stripove željela je učiniti nešto
kako bi pomogli žrtvama i onima koji su priskočili u pomoć.
11. RUJNA 2001.
DC je odlučio da ćemo izdati strip.
Naslovnicom smo odali počast klasičnoj DC-jevoj naslovnici
Velikog sveameričkog stripa,
jednom od prvih godišnjaka u svijetu stripa.
Uspjeli smo skupiti
nekoliko stotina tisuća dolara u dobrotvorne svrhe
i ujedno napisati priče za koje smatram da su vrlo moćne i da su ostavile traga.
NAPAD NA AMERIKU
Što je naš svijet složeniji,
bila riječ o vanjskoj sili ili unutarnjim previranjima u zemlji...
IZVRŠNI PRODUCENT, ARROWVERSE
...to češće tražimo oslonac u ovim likovima.
Oni pričaju savršene priče
koje propituju i preispituju uvriježena mišljenja,
ali nas i podsjećaju
da na kraju ipak možete prevladati sve izazove
i postati bolji.
Nelagoda koja je zavladala u svijetu nakon 11. rujna
tražila je odgovor u obliku junaka koji će pobijediti strah.
Akcija!
Britanski redatelj koji dotad nije imao iskustva sa stripovima
imao je sluha za povratak Viteza tame.
Pojavio se Christopher Nolan s filmom Batman: Početak.
I to u vrijeme kad se izraz "ponovna ekranizacija"
još uvijek nije rabio
u filmskom žargonu.
Sama ideja da će ponovno ispričati priču o počecima Batmana,
i to na vrlo detaljan način,
bila je zapravo revolucionarna.
Želio sam ispričati priču o superjunaku,
ali na realističan način, smještajući film u stvarnost...
REDATELJ, TRILOGIJA VITEZ TAME
...doduše, nešto izmijenjenu,
ali nisam želio da to bude stripovski film
ili samo stripovski film.
Kamera.
Sretno svima.
Akcija!
Drugi dio Nolanove trilogije
donio je dublju analizu likova...
OPREZ: PRAVI NOŽEVI
...i preobrazio Batmanova smrtnog neprijatelja
u pravog terorista.
Dobra večer, dame i gospodo.
Mislim da je Joker logičan odgovor na lik poput Batmana.
Zašto si tako ozbiljan?
Dijelom zbog toga što je Batman pridonio ekstremnom stanju u Gothamu.
Nosi masku, skače sa zgrada i bori se protiv zločina.
Ne želim te ubiti.
Što bih ja bez tebe?
Ti me upotpunjavaš.
Uloga Jokera donijela je Heathu Ledgeru posmrtnog Oscara,
prvog za filmsko utjelovljenje...
HITNI PRIJEM
...stripovskog junaka.
Ljudi me pitaju koji mi je najdraži.
Christopher Nolan snimio je samo jedan film, ali u tri čina.
IZVRŠNI PRODUCENT, TRILOGIJA VITEZ TAME
Predivno je strukturiran.
Christopher Nolan uzdigao je žanr
tako da ljudi više ne govore samo "To je sjajan film rađen po stripu",
nego: "To je sjajan film."
VITEZ TAME: POVRATAK
Trilogija Christophera Nolana poharala je kinoblagajne
i zaradila gotovo 2,5 milijarde dolara.
No uspjeh je stvorio pritisak na nove suizdavače...
DC COMICS U POTRAZI ZA JUNAKOM
...Jima Leeja i Dana DiDija da spase industriju stripova.
Ljudi se me znali pitati: "Koga smatraš konkurencijom?"
Odgovorio bih: "Marvel mi nije konkurencija.
SUIZDAVAČ, DC COMICS, 2010. - 2020.
Televizija i film su moja konkurencija."
Ako oni postanu arbitri i glasovi likova,
ono što mi radimo postat će nevažno.
U potrazi za novim idejama,
DC se okrenuo omiljenom piscu čitatelja Geoffu Johnsu,
koji je ponudio odvažnu interpretaciju jednog od klasičnih likova iz '50-ih:
Barryja Allena iliti Flasha.
Morao sam smisliti priču o njegovu porijeklu...
PISAC, FLASHPOINT
...jer je on doslovno nije imao.
Vratio sam se u prošlost
i pronašao lika koji je policijski laborant.
Majka mu je ubijena. Otac je završio u zatvoru zbog toga.
Bio je opsjednut potragom za ubojicom.
I zbog toga je njegov život emocionalno stajao u mjestu.
A kad je postao Flash,
život mu se sveo na kretanje naprijed.
Bez obzira na tragedije, moraš se nastaviti kretati.
Kad sam se odlučio za tu priču,
znao sam da priču o Barryju Allenu želim ispričati kroz dvije godine.
Posljednja priča koju sam želio ispričati bila je Flashpoint,
u kojoj se Flash vraća u prošlost, spašava svoju majku i mijenja povijest.
To je trebala biti suluda inačica DC-jeva univerzuma
koja je bila pretjerano nasilna.
Izgledala je drukčije zbog promjene koju je Barry uzrokovao.
Po uzoru na Johnsov Flashpoint,
Lee i DiDio iskoristili su priliku da nadograde svaku priču u DC-ju.
Rekli su mi: "Resetirat ćemo DC-jev univerzum
i to pomoću ovoga."
Prava je istina da nisam zamislio Flashpoint s tim ciljem.
Brzo su iskoristili priliku
koja se tada ukazala
i željeli smo sve promijeniti.
NOVA 52 - LIGA PRAVDE
DC je predstavio univerzum s 52 nova naslova,
čime je odao počast broju Zemalja u multiverzumu.
Tvrtka je objavila nova izdanja
po prvi put istovremeno u papirnatom i digitalnom obliku.
Nova 52 bio je zapravo prilika
da dođemo do novih čitatelja,
da približimo svoje likove svima,
da ih osuvremenimo
i uskladimo s vremenom
kako ne bi ostali superjunaci naših očeva i djedova.
Kako bismo postigli željen učinak,
morali smo učiniti nešto veliko kao nikad dotad.
Možete gore. Hvala, gospodine.
Ovdje, u centru Manhattana,
obožavatelji iščekuju izlazak novog prvog broja
Lige pravde.
Ja sam Supergirl iz Nova 52.
Ja sam Crni Kanarinac.
Zbog Nova 52,
ljudi su bili jako uzbuđeni povodom tog predstavljanja,
te prilike da uskoče u novi univerzum
i čitaju o likovima iz nove perspektive,
neopterećene prošlošću.
Kul.
Izvoli.
Izlaz je onuda.
S pravom ili ne,
obožavatelji smatraju da DC
neprestano pokušava resetirati stvari.
KRIZA SE NADVILA NAD DC-JEM - NOVA 52
Najzanimljiviji naslovi su glasili:
"Upravo smo resetirali cijelu liniju stripova.
Nije riječ samo o prvim izdanjima nego će izaći i potpuno nove priče."
Upalilo je. Čitatelji su pohrlili u striparnice.
No postojao i dio čitatelja
koji su se smatrali prevarenima.
GRUNDY ZBUNJEN DC-JEVIM RESETOM
Mislim da oni na čelu tvrtke znaju što rade
i nadam se da će sve proći super.
Ali rizik je golem.
Kad si obožavatelj, misliš: "Da sam ja glavni,
učinio bih ovo i ovo s likovima,
pisao bih takve i takve priče."
A onda postaneš glavni.
I razmišljaš: "Kvragu, što ćemo s ovime?"
Željeli smo poštovati prošlost.
Ali ujedno smo željeli krenuti u novom smjeru.
Jedan od mojih ciljeva bio je unijeti malo šepurenja i arogancije u DC.
Moramo zainteresirati ljude za ono što radimo sada,
a što je drukčije od onoga što su čitali kad su bili djeca.
To nam je bio zadatak,
a Nova 52 ispunila su taj zadatak.
Prodaja je skočila.
U želji da poveća broj čitatelja,
DC je pokazao spremnost
da još više riskira s likovima
tako što će se okušati u videoigrama.
Cijeli sam život igrao videoigre, ali nisam znao kako nastaju.
PISAC SCENARIJA VIDEOIGARA, ARKHAM ASYLUM
Napisati scenarij za videoigru na temelju stripa Arkham Asylum
bilo je izuzetno zahtjevno.
Definicija zanimljivog iskustva nije jednaka za pasivnog gledatelja
i za nekoga tko igra videoigre.
Serijal videoigara Batman: Arkham
donio je kombinaciju fantastike i akcijske avanture.
Igrači su mogli slobodno istraživati velik i otvoren svijet.
To je iskustvo podignulo igre igranja uloga na novu razinu.
Batman je stigao. Uhvatite ga i prerežite napola.
DC je ubacio u višu brzinu
i udružio se s jednim od najuspješnijih
i najkontroverznijih serijala videoigara:
Mortal Kombatom.
Mortal Kombat je zapravo ultranasilni univerzum.
GLAVNI KREATIVNI DIREKTOR, NETHERREALM STUDIOS
A DC nije.
Velik dio mog djetinjstva činili su stripovi i videoigre.
LIGA PRAVDE AMERIKE
Nikad mi nije palo na pamet Batmanu odrezati glavu.
To mi je ipak bilo previše.
No uistinu smo željeli učiniti nešto
čime bismo pomaknuli granice DC-jevih likova.
Glava ga ne prekriva
i može se vidjeti njegova ruka.
Ed Boon uvjerio je glavešine da mu dopuste stvoriti nasilni DC-jev univerzum
smješten unutar videoigre po uzoru na Mortal Kombat imena Injustice.
Sve do tada
u DC-jevim stripovima Superman je bio poput izviđača.
Zbilja smo željeli postaviti pitanje:
"Što ako bi Superman postao loš?
Što ako bi Superman počeo ubijati?"
Ono što nipošto ne želite učiniti jest neprestano raditi
jednu te istu stvar.
Postoji uvjerenje da su ti likovi poput porculanskih figurica.
Ne smiješ ih dirati, moraju stajati na polici.
Ne diraj. Lomljive su. Mogao bi ih razbiti.
Mogao bi ih uništiti.
Ali zapravo nisu. Tvrdi su poput dijamanta.
To znači da moraš riskirati. Moraš pokušati.
Imali smo osjećaj da prisvajamo
vlastiti dio multiverzuma.
Pomogli smo učvrstiti videoigre
kao oblik pripovijedanja tih nevjerojatnih priča.
Kako bi privukli igrače svih dobnih skupina...
Je li to novo svemirsko odijelo?
...videoigre iz serijala DC-LEGO krenule su u posve drukčijem smjeru.
Interaktivne pustolovine dale su obožavateljima priliku
da utjelove bilo koji lik,
bez obzira na rasu, rod ili modni izbor.
Danas su djeci videoigre
prvi korak u svijet mašte...
ŠEF PRODUKCIJE, TT GAMES
...prvi susret s tim likovima.
Čitati priču znači proživljavati je zajedno s likovima u svojoj mašti.
Igranje priče daje mogućnost igračima, napose onim mlađima,
stvoriti vlastitu priču.
DC-jeve videoigre posadile su ideje koje su procvjetale drugdje.
Batman! Opa!
Bome je "opa".
Za vrijeme ere Diane Nelson
tvrtka je promijenila ime u DC Entertainment
i nastojala agresivnije iskorištavati prisutnost likova u svim medijima.
Obožavam te likove i njihove priče.
Smatram da bi trebali biti prisutni posvuda
jer ih želim vidjeti posvuda.
TINEJDŽERI TITANI, IDEMO!
Pomama za superjunacima bila je na vrhuncu
kad je počela borba DC-ja i Marvela za prevlast u kinima.
Ali nitko od njih još nije uspio u potpunosti zavladati televizijom
kad je DC angažirao Grega Berlantija,
plodnog producenta dramskih serija i dugogodišnjeg ljubitelja stripa.
Imali ste likove koji su porijeklom s ovoga svijeta, ali su drukčiji.
Upravo ih je ta njihova različitost
odjeljivala od svih ostalih,
ali je bila i dio njihova junačkog pedigrea.
Ja sam bio klinac koji je skrivao činjenicu da je gej.
A oni su mi bili prijatelji.
Sjećam se da sam se povezao s njima
jer je svatko od njih također imao tajnu.
Vrlo mi je često njihov lažni identitet bio zanimljiv
jednako kao i njihov lik superjunaka.
Berlantijeva prva sezona serije doživjela je premijeru 2012. godine.
U središtu priče bio je milijarder Oliver Queen,
koji se bori protiv zločina pod pseudonimom Green Arrow,
koji je dijelom Robin Hood, a dijelom Batman.
Akcija!
To je čovjek koji se osvećuje u ime cijele jedne zajednice
koja se osjeća iznevjerenom.
Imali smo ideju da u pilot-epizodi
Green Arrow ubije čovjeka.
Nitko ne smije saznati moju tajnu.
Mislim da je to u tom trenutku gledateljima bilo toliko šokantno
da su odmah shvatili
da nemaju pojma u kojem ćemo smjeru krenuti.
Ono, nadamo se da će biti junak.
Nekoć sam mislila da su osvetnici također zločinci.
Ali čini mi se da je on, tko god da jest,
spreman žrtvovati jako mnogo kako bi pomogao stanovnicima ovog grada.
To ga zapravo čini junakom, zar ne?
Kad imate lika koji nije član velike trojke,
možete se mnogo više zabaviti i mnogo više eksperimentirati
jer vas ne sputavaju očekivanja
koja se vežu uz mnogo popularnije likove.
Arrow je privukao značajan broj obožavatelja.
I nakon samo dvije sezone
Berlanti je imao zadatak preuzeti još jednog superjunaka.
DC-jev televizijski univerzum širio se brzinom munje.
Već je postojala serija o Flashu, snimljena prije 20 godina.
Ali nije mogla vjerno prenijeti srž njegovih supermoći
pomoću tehnologije koja je tada bila dostupna.
Tri, dva, jedan. Akcija!
Željeli smo naglasiti njegovu brzinu
i pokušati omogućiti gledateljima da je osjete.
To je bilo najbliže onom osjećaju brzine koji sam imao kao dijete.
Snimalo se sve više spin-off serija, poput Supergirl,
a svaka je posjedovala jedinstven koktel suosjećajnosti, humora i spektakla.
Kod Supergirl mi je daleko najdraži
njezin moto koji se proteže
kroz serijal stripova...
GLUMICA, SUPERGIRL
...a to je "Nada, pomoć i suosjećanje za svakoga."
Super mi je što je tako draga.
I što joj je toliko stalo do pomaganja ljudima
i toga da čini dobro.
Zemlja više nema samo jednog superjunaka.
Sad ima mene.
Međusobno povezan televizijski svijet postao je poznat kao Arrowverse.
Isto bi tako postupili sa stripovima.
Gradili smo svijet na način na koji bi to oni vjerojatno učinili
i na taj smo način proširivali univerzume.
Oduvijek sam smatrao da su stripovi
mnogo prikladniji za adaptaciju na malim nego na velikim ekranima
jer izlaze u nastavcima.
Umjetnička forma se poklapa.
Bili smo impresionirani njihovim ambicijama
i načinom na koji su oživjeli DC-jev univerzum.
Uzeli su stripove kao početnu točku
i potom ispleli vlastitu priču.
Bilo nam je žao zbog toga
što smo izgubili jedan dio obožavatelja
koji su dotad čitali stripove
jer su sada mogli zadovoljiti svoje potrebe televizijskim serijama.
U trenutku kada su DC-jevi likovi preplavili industriju zabave,
tvrtka se odlučila preseliti.
DC COMICS ODLAZI IZ GOTHAMA U LOS ANGELES
Nakon osam desetljeća DC je zatvorio svoje urede u New Yorku.
Nekima je to bio kraj jedne ere.
Stripovi dođu i prođu. Ljudi se mijenjaju.
No osjećaj topline u srcu koji je bio prisutan ovdje
svakoga dana od samog početka je nevjerojatan.
Želim vam svima zahvaliti što ste ovdje
i što ste dio ovog posljednjeg dana.
-Tako da... -Tako je.
Živjeli!
Bilo je užasno tužno. Bilo je i jako teško fizički.
Ali ljudi su bili nevjerojatni.
I dalje se trudimo objaviti nova izdanja svaki mjesec jer nam je to posao.
Na to se moraš redovito podsjećati
kada radiš u industriji stripova. Moraš se podsjećati da je to posao.
Na kraju krajeva, to je posao.
Diane Nelson, predsjednica DC Entertainmenta,
nazvala je odluku o preseljenju i otpuštanjima najtežom u karijeri.
DC-jevo preseljenje na zapad pokazalo je jasno stanje stvari.
Prva američka stripovska tvrtka odlučila je zavladati Hollywoodom.
Redatelj akcijskih filmova Zack Snyder predstavio je ambicioznu viziju
proširenog univerzuma
filmom Batman v Superman: Zora pravednika.
Bruce Wayne upoznaje Clarka Kenta.
Zakon.
Snyder je također ponovno uveo lik koji je od '70-ih bio na marginama.
Je li ona s tobom?
Mislio sam da je s tobom.
Film je svjetlo dana ugledao 2016. godine, na 75. obljetnicu stripa Wonder Woman.
Te su je jeseni Ujedinjeni narodi proglasili počasnom ambasadoricom
za osnaženje djevojaka i žena.
Surađujemo s novim i nekonvencionalnim partnerima
i stvaramo kreativne saveze
kako bismo mogli doprijeti do najšireg mogućeg kruga ljudi.
No to je izazvalo reakciju.
Smatramo da stripovska junakinja
koja izgleda...
ZAPOSLENICA UJEDINJENIH NARODA
...kao Playboyeva zečica
ne šalje pravu poruku djevojkama,
pa ni dječacima,
o tome što znači biti snažna žena.
Mislimo da šalje toksičnu poruku.
PROSVJEDNICI ZAUSTAVILI BORBU WONDER WOMAN ZA JEDNAKOST
Ovaj prijepor nije odvratio redateljicu Patty Jenkins,
koja je naposljetku snimila prvi film s Wonder Woman u glavnoj ulozi.
Snimati film o Wonder Woman
znači suočavati se s otporom na svakom koraku.
Ostani ovdje. Ja idem.
Imam problema s vjerom u čovječanstvo...
REDATELJICA, WONDER WOMAN
...kao i svi. Raznorazne krize
događaju se diljem našeg planeta.
Pakost i mržnja prisutni su
na internetu i među ljudima.
Što bi Wonder Woman učinila?
Budi oprezna u svijetu muškaraca, Diana.
Ne zaslužuju te.
Našla sam se u situaciji da se svi strašno boje
učiniti je nevjerojatno privlačnom.
-Diana... -Što radiš?
Ne možeš hodati tako. Uopće nisi odjevena.
A ja sam samo ponavljala: "Supermanu to ne biste učinili.
Ni bilo kojem drugom liku.
Zašto to radite mom liku?"
Znači ovo je oklop u vašoj zemlji?
Nije riječ o tome hoćete li poželjeti spavati s njom.
Nego o tome da od nje stvorim svoju idealnu...
Da posjedujem sve što ona posjeduje,
i ja bih izgledala sjajno. Kao i muškarci.
Bila bih veća, jača, viša, mnogo više kul
i sve ostalo.
Dođi do njih i onda čučni,
osvrni se, gledaj to što radiš,
zauzmi položaj. Ostanite nabrijane. Pogledajte stojite li dobro.
Hoćete li pogoditi? Je li meta dobra?
Jest. Usredotočite se.
Patty i ja vodile smo brojne kreativne razgovore
o mom liku.
Njezina vizija Diane poklapala se s mojom.
Wonder Woman je sve.
GLUMICA, WONDER WOMAN
Može biti ranjiva i osjetljiva,
ali može biti i snažna, opaka i borbena.
Wonder Woman je uspjela unatoč svim zaprekama
i ušla u povijest kao prva filmska uspješnica o superjunacima
koju je režirala žena i u čijoj se glavnoj ulozi također nalazi žena.
Svi kritičari naglašavaju prizor
na ničijoj zemlji kada ona izađe iz rovova.
To je doslovno bio fizički čin koji simbolizira snagu, djelovanje
i zauzimanje za sebe.
Mislim da se film pojavio u pravom trenutku
i da je imao velik utjecaj na ljude širom svijeta.
Wonder Woman je izašla
neposredno prije globalnog ustanka protiv seksualnog nasilja,
pokreta Me Too.
Hej, hej, ho, ho, dosta je seksualnog nasilja!
-I ja. -I ja.
GLUMICA, WONDER WOMAN
Ona će zauvijek biti aktualna.
Bit će aktualna u 2040-ima,
u 2090-ima.
Bit će aktualna jer predstavlja nas.
Ubrzo je uslijedio film sa zvjezdanom postavom junaka.
Od Flasha do Aquamana,
još se više superjunaka okupilo u istom univerzumu
u Ligi pravde.
Okupljam tim. Ljudi s posebnim sposobnostima.
Ali nakon razočaranja na kinoblagajnama
i prebacivanja na internetske platforme,
redatelj Zack Snyder dobio je priliku u djelo provesti svoju izvornu zamisao
u obliku četverosatne redateljske inačice.
Jedan od razloga zašto je DC globalan fenomen današnjice
jesu mediji, kino i televizija.
Ali mislim da se način pripovijedanja
treba promijeniti kako bi ostao relevantan i suvremen.
Naš način pripovijedanja prvi je korak
prema društvenim promjenama.
Kad sam predložio Drugu povijest DC-jeva univerzuma,
nisam imao pojma kako će reagirati na revidiranje...
PISAC, DRUGA POVIJEST DC-JEVA UNIVERZUMA
...i dekonstrukciju DC-jeva univerzuma
iz perspektive rasne problematike
i davanja prostora pričama
koje, recimo to tako, nisu dobro ostarjele.
U petodijelnoj seriji stripova objavljenoj 2020. godine
Oscarom nagrađeni pisac John Ridley
ispravio je problematične priče iz DC-jeve prošlosti
i dao glas marginaliziranim likovima.
Ako ne poduzimamo sve što možemo
kako bismo osigurali da naše priče
potiču na razmišljanje više od prethodnih,
onda zapravo ne gradimo na istinskoj ostavštini tvrtke kao što je DC.
Ako pogledate tko danas piše priče smještene u DC-jev univerzum,
riječ je o najraznovrsnijem skupu autora
koji je univerzum dosad imao.
Kad se hvaljeni autor grafičkih romana Gene Luen Yang pridružio DC-ju,
vratio se u prošlost
kako bi ispričao suvremenu priču o rasi u Americi.
Brži od metka.
Godine 1946. na radiju je emitirana emisija "Klan gorućega križa",
u kojoj Čovjek od Čelika brani kinesko-američku obitelj
od skupine rasista u kukuljicama.
DJECO! MAKNITE SE S PROZORA!
IZGLEDAJU KAO DUHOVI!
U Superman uništava Klan
Yang je interpretirao radijski klasik
iz suvremene perspektive azijske obitelji
koja se doselila u Metropolis.
Teme o kojima su progovarali u radijskoj emisiji Superman 1946. godine
i dalje su aktualne.
JEDNA RASA! JEDNA BOJA! JEDNA VJERA!
Željeli smo iskoristiti priču
kao alat za uvid u stvari koje se danas događaju u svijetu.
Nećete nas zamijeniti.
CHARLOTTESVILLE, VIRGINIJA
Smatram da je to jedna od moći DC Comicsa.
Možete progovarati o sadašnjosti osvrćući se na prošlost,
i to sve unutar jednog univerzuma starog desetljećima.
NJEGOVO "S" JE DREVNI SIMBOL NADE
Kad razmislim o svojoj djeci, koja su napola Korejci,
nipošto ne bih želio da se osjećaju neugodno
ili da žele pobjeći od onoga što uistinu jesu.
Mislim da je zbog toga od ključne važnosti da sadržaj koji stvaramo,
odnosno naše priče,
pokazuje i naglašava koliko je različitost važna,
zašto se treba slaviti
i da je ona zapravo supermoć.
Glad za različitim perspektivama
dovela je do ponovnog pokretanja tvrtke Milestone Media 2021. godine,
gotovo tri desetljeća nakon njezine revolucionarne pojave.
MILESTONE SE VRAĆA - NULTO IZDANJE
Stalno morate izmišljati nešto novo.
Stalno morate upumpavati nov život u likove.
"Znaš što? Pokušajmo ovo. Pokušajmo ono.
Pokušajmo ovo. Neka bude aktualno."
INICIJATIVA MILESTONE
Uz dvoje izvornih osnivača,
holivudski teškaš Reginald Hudlin
pomogao je uskrisiti tvrtku.
Nismo željeli da to bude tvrtka koja će živjeti od nostalgije.
Ako ćemo ostati vjerni duhu Milestonea,
ne smijemo zapeti u prošlosti.
SUVLASNIK, MILESTONE MEDIA
Morali smo uvesti likove
u 21. stoljeće i pitati:
"Da čujemo, što je sada u modi?"
Uzet ćemo klasične likove.
Stvorit ćemo nove likove.
Ostat ćemo vjerni imenu Milestone Media.
MILESTONOV ANIMIRANI FILM U SREDIŠTU POZORNOSTI
Milestone je bez sumnje najvažniji univerzum za crne superjunake.
NOVINAR, THE WASHINGTON POST
DC COMICS OTKRIVA SLJEDEĆU ETAPU MILESTONEA
Da je bilo više volje da se ti likovi učvrste
u kolektivnu svijest i aktualne trendove,
možda se tvrtka ne bi ugasila.
Bili smo ispred svoga vremena. Kad smo počeli stvarati,
razgovarali smo o stvarima
o kojima ljudi danas počinju razgovarati.
CRNI ŽIVOTI SU VAŽNI
Ovo je dobar trenutak da se vratimo
i nastavimo postavljati pitanja
i nastavimo istraživati teme,
posebice u svjetlu onoga što se danas događa.
Posljednjih je godina jedan dio naših obožavatelja
počeo tražiti da maknemo politiku iz svojih stripova.
No zanimljivo je da mnogi DC-jevi likovi
u sebi nose političku notu još od svog začetka.
NOVA WONDER WOMAN
Nije tajna da je DC Comics uništio superjunake,
i to vrlo vjerojatno zauvijek.
Maknuo je domoljubni dio "i američki način života" iz Supermanova mota.
Bit će zamijenjen riječima "i bolju sutrašnjicu."
Zašto potreba da se dira nešto što postoji toliko dugo?
DC COMICS IZBACUJE "BORBU ZA AMERIČKI NAČIN ŽIVOTA"
Ako želite stvoriti woke superjunaka, jednostavno stvorite novog.
SUPERMAN - KAL-ELOV SIN
Danas sam saznao da je novi Superman biseksualac.
Napokon!
Ako vam se nešto u stripovima ne sviđa, udahnite.
PISAC, LIGA PRAVDE - BEZ GRANICA
Sutra će se promijeniti jer je to jednostavno tako.
Moraš se mijenjati skupa s društvom.
Ljudi šize jer je Supermanov sin biseksualac?
Živite li ispod kamena?
Odražava društvo današnjice.
Ne možete zauvijek pisati priče kao da smo u 1966. godini
ili kao da smo u 1986. godini, jer više nismo.
Svijet je mnogo drukčiji nego što je tada bio.
Obožavatelji stripova su komplicirani.
Najstrastveniji su i najteže im je udovoljiti.
Kad razmišljam o Čuvarima, sjetim se koliko sam bio skeptičan.
Kad je riječ o Čuvarima,
njihovi obožavatelji smatraju da se u njih ne smije zadirati.
Obožavatelji su bili vrlo sumnjičavi
kad je DC objavio da će snimati televizijsku seriju Čuvari.
Redatelj Damon Lindelof, poznat po ZF seriji Izgubljeni,
želio je prilagoditi voljeni strip suvremenoj publici.
Kad sam s 13 godina prvi put uzeo u ruke Čuvare...
IZVRŠNI PRODUCENT, ČUVARI
...bilo je to vjersko iskustvo.
Naučio me svemu što znam o pripovijedanju.
Izvorni su se Čuvari događali u '80-ima, u vrijeme Reaganova režima.
RUSI NAPALI AFGANISTAN
Strah od nuklearnog rata obilježio je to vrijeme.
Damon je pitao: "Ako pristanem, o čemu ću progovoriti u seriji?"
SNIMANJE
Umjesto da doslovno prepričaju Čuvare, poput filma iz 2009. godine...
ČUVARI
...Lindelof i njegova ekipa stvorili su novu priču od devet nastavaka
i nove likove.
Zdravo, detektive.
Angela, zar ne?
Oprosti, ne bih te trebao prepoznati?
Pomislio sam da bih možda mogao ispričati priču na zanimljiv način
kojim bih odao počast izvorniku, a da ga doslovno ne kopiram.
Jedno od pitanja koje Čuvari postavljaju, i u izvorniku i u našoj seriji,
jest: "Zašto imate maske?
Zašto to činite?"
U čemu je razlika između superjunaka, osvetnika i murjaka?
Maske spašavaju živote.
Maske čine ljudi okrutnima.
Mislim da HBO, DC i Warners nisu mislili
da ćemo sveti gral stripa,
koji i nije poznat po obrađivanju tematike crne rase,
pretvoriti u
jednu od najdubljih rasprava o rasi u svijetu superjunaka.
Gospodine, ja sam iz FBI-a.
-Krše li se vaša građanska prava? -Nisu mi pročitali prava...
Oprosti, samo sam se šalila. Nije me briga.
Želimo da se Amerika iz Čuvara doima poznatom ljudima.
Izvadite ih!
Problemi naše 2019. godine
morali su biti i problemi njihove 2019. godine
jer da nije tako, ljudi se ne bi mogli poistovjetiti.
U središtu priče je Angela Abar,
detektivka koja se bori protiv korupcije u policiji i bjelačkih terorista
kao maskirana osvetnica Sestra Noć.
Lako nanjušim bijele supremaciste, a on smrdi kao izbjeljivač.
Ona je superjunakinja bez supermoći, ali ima super sposobnosti i mozak.
GLUMICA, ČUVARI
Ako nemaš supermoći i na kraju ipak pobijediš,
nisi li zapravo još više super?
Godinu poslije Sestre Noći
potpuno drukčija heroina vratila se na veliki ekran,
lišena supermoći i razuma.
Bok, dečki.
Harley je katalizator kaosa.
GLUMICA/PRODUCENTICA, BIRDS OF PREY
Uvijek je takvu doživljavam. I zapravo smatram da je dobro
to što ne predstavlja moralnu vertikalu,
pa čak ni emocionalnu vertikalu
jer joj to daje više slobode
i čini je autentičnijom.
Što je?
Pod redateljskom palicom Cathy Yan
Robbiena izvedba u Birds of Prey
učvrstila je Harley Quinn na mjestu jednog od DC-jevih najpopularnijih
i najluđih likova.
Obožavam Harley jer je čisto ludilo.
Ne postoji li u svima nama poriv...
REDATELJ, ODRED OTPISANIH
...da jednostavno radimo ono što želimo kada nam se to radi,
bez obzira što to bilo?
Harleyn zvjezdani uspon pokazao je koliko su antijunaci privlačni
i pomogao utabati put za Odred otpisanih Jamesa Gunna.
ODRED OTPISANIH
Razradio sam prvu sekvencu.
Počinjemo u podrumu
i udaljavamo se od nje dok izlazi s automatskim puškama.
Ona hoda prema naprijed
dok iz nje izlazi cvijeće, jednorozi i sva ta sranja.
Superjunaci su često prikazani kao raznorazni bogovi i božice.
Ali moji superjunaci nisu takvi.
Hej, ekipa, oprostite što kasnim. Morala sam na veliku nuždu.
Dobro je znati.
Pogledajte ih bijesno. Ono: "Ti to ozbiljno?
-Pucao si mi kraj lica?" -Da.
Moji su superjunaci šupci koji su zaglavili
na terenu bogova i božica.
On zbilja baca točkice na ljude.
ODRED OTPISANIH
Odred otpisanih bio je sjajan strip.
Filmovi o superjunacima postali su najdominantniji oblik filmskog narativa
zbog tehnologije.
Superjunaci na ekranima rade stvari
točno onako kako su ih radili u stripovima koje smo čitali.
I mogli smo povjerovati u to.
Da, sve će to biti skokoviti rezovi.
Skok, skok...
James je pravi vizionar.
Jasno ti je da će projekt biti golem.
Njegov smisao za humor jako je čudan i zanimljiv.
Što je nešto specifičnije,
imam osjećaj da je smješnije.
A njegov je humor nevjerojatno čudan i specifičan.
Ruka.
Da, to je tvoja ruka, Nanaue, vrlo dobro.
Pričam priče koje su prilično ružne.
No pronaći u njima nešto smisleno
ili tračak nade u nešto veće,
to je ono što mi je važno.
Mislim da se na taj način priče doimaju stvarnijima
jer su prožete istinskom emocijom i govore o stvarnim problemima.
Antijunaci iz Odreda otpisanih
bili su sušta suprotnost kreposnom trojstvu
i dokazali da u DC-jevu golemom univerzumu koji se neprestano širi
gotovo svatko može naći nešto za sebe.
Superjunaci, superzlikovci, antijunaci... Za svaku osobu na svijetu...
GLUMAC, BLACK ADAM
...postoji DC-jev lik s kojim se može poistovjetiti.
Imaš dvije mogućnosti.
Možeš uništiti ovaj svijet
ili ga možeš spasiti.
Kad sam bio dijete, tip poput Black Adama
imao je vlastiti moralni kodeks.
To mi je nešto značilo.
BLACK ADAM - PRVI BROJ
Stripovi su nevjerojatan medij.
Omogućavaju vam da ispričate dojmljive priče o bilo čemu.
Treba vam samo hrabrost da ih ispričate.
Povlastica je pričati priče o tim likovima.
Ali isto ste tako zaduženi za njih tijekom određenog razdoblja.
Uvijek je izazov postići...
PREDSJEDNICA, WARNER BROS ODJEL ZA BRANDOVE I ISKUSTVENE DOŽIVLJAJE
...da ne izgubite ljude koji su vas doveli tu gdje jeste dok evoluirate.
Tu ravnotežu
između zadovoljavanja potreba naših izvornih obožavatelja
i inovativnosti kojom privlačimo nove obožavatelje
jako je teško postići.
DC se održao više od 80 godina
tako što je riskirao i pomicao granice pripovijedanja.
U DC-ju postoji izreka:
"Izdavaštvo je temelj svega."
Stvaramo stripove namijenjene tržištu stripova.
Ali ujedno želimo smisliti nešto novo i fora...
GLAVNA UREDNICA, DC COMICS
...čega se oni na televiziji i u filmskoj industriji nisu sjetili.
Mi možemo sve. Nemamo proračun za specijalne efekte.
Naš je posao stvarati fora priče.
LIJEPA KUĆA NA JEZERU
I zapravo nemamo granice.
Možemo nacrtati bilo što.
DC Comics
je postao mjesto na kojemu ideje mogu slobodno rasti i razvijati se.
Ideje koje se trenutačno razvijaju ondje
bit će ideje koje će pokoriti svijet
u sljedećih 25, 100, pa čak i 200 godina.
Sa svakim naraštajem autora
i pričama koje pripovijedaju pomoću crteža i piksela
DC-jeva plejada likova evoluira.
To!
Ali njihova se srž ne mijenja...
Oni su sposobni vratiti nam vjeru u čovječanstvo
i podsjetiti nas da imamo nebrojene mogućnosti.
To!
Svi trebamo ponovno postati djeca i početi čitati stripove
da bismo se podsjetili zašto nas te priče privlače.
Zbog samog osjećaja moći?
Ili zbog toga što želimo imati moć kako bismo činili dobro?
Postoji razlog zašto volimo superjunake.
Oni su utjelovljenje ideala.
Predstavljaju nadahnuće svima nama.
Smatram da se ljudi okreću našim likovima
ne samo zbog zabave
nego i zbog toga što su im superjunaci uzor.
Svjesni smo svoje uloge i činjenice da možemo promijeniti svijet nabolje.
I ujedinjeni smo u toj misiji.
Prijevod titlova: Ivan Fremec